21.8% आबादी ही गरीबी रेखा से नीचे : केंद्र  
उन्होंने कहा, वर्तमान में देश में लगभग 21.8 प्रतिशत जनसंख्या गरीबी रेखा से नीचे जीवनयापन कर रही है।
भारत में आबादी के बड़े हिस्से के निर्धन होने के कई आकलनों के बीच सरकार का कहना है कि देश में करीब 21.8 प्रतिशत जनसंख्या ही गरीबी रेखा से नीचे रह रही है।  कृषि राज्य मंत्री अरुण यादव ने नंद कुमार साय के सवालों के लिखित जवाब में शुक्रवार को राज्यसभा में यह जानकारी दी। उन्होंने कहा, वर्तमान में देश में लगभग 21.8 प्रतिशत जनसंख्या गरीबी रेखा से नीचे जीवनयापन कर रही है। उन्होंने कहा कि योजना आयोग द्वारा 11वीं योजना की कृषि योजनाओं के मध्यकालिक मूल्यांकन के अनुसार कृषि की वृद्धि दर में पिछले साल की अपेक्षा वृद्धि हुई है। उन्होंने कहा कि कृषि उत्पादन बढ़ाने के लिए वर्ष 2010.11 में राष्ट्रीय लघु सिंचाई मिशन शुरू किया गया है।